	OSNOVNA ŠKOLA “12.DECEMBAR” SJENICA

	 Nastavni predmet:
	Matematika

	 Razred:
	VI

	 Datum realizacije:
	01.10.2025. godine

	Nastavna tema/oblast:
	Celi brojevi

	Nastavna jedinica:
	Množenje i deljenje celih brojeva

	Tip časa:
	Utvrđivanje

	Cilj časa:
	Uvežbavanje množenja i deljenja u skupu celih brojeva

	Očekivani ishodi 
na kraju časa:
	Učenik će biti u stanju da:
· množi cele brojeve;
· koristi svojstva množenja u skupu celih brojeva;
· deli cele brojeve;
· ispita deljivost jednog broja drugim celim brojem.

	Nastavne metode:
	Dijaloška, ilustrativna

	Nastavna sredstva:
	Udžbenik, zbirka, tabla, kreda (flomasteri)

	Oblici rada:
	Frontalni, individualni

	Međupredmetne kompetencije:
	Učenik razvija:
· kompetencije za celoživotno učenje;
· komunikaciju.

	Međupredmetno povezivanje:
	

	Ključni pojmovi:
	Množenje celih brojeva, deljenje celih brojeva





	TOK ČASA

	Planirane aktivnosti nastavnika:
	Planirane aktivnosti učenika:

	Uvodni deo časa (5 minuta)

	U uvodnom delu časa analiziramo izradu domaćeg zadatka, a zatim obnavljamo sa učenicima vezu između množenja i deljenja celih brojeva, pravila za množenje i deljenje celih brojeva, čemu su jednaki proizvod i količnik nekog broja sa jedinicom, čemu proizvod sa nulom, kao i to da se nulom ne deli. Takođe obnavljamo i zavisnost znaka proizvoda od znaka činilaca, kao i kada su dva cela broja deljiva.
	· odgovara na postavljena pitanja nastavnika.

	Glavni deo časa (25 minuta)

	Utvrđivanje množenja i deljenja u skupu celih brojeva otpočinjemo izradom 169. zadatka iz udžbenika. U datom zadatku učenici popunjavaju tabelu koja ima četiri kolone, a u svakoj vrsti su zapisane neke od vrednosti     a, b, a ∙ b, a : b, dok preostale treba dopisati. Učenici na ovaj način ne samo da utvrđuju množenje i deljenje u skupu celih brojeva i vezu između ove dve operacije već istovremeno rešavaju i jednostavnije jednačine  sa množenjem i deljenjem, koje ih pripremaju za rešavanje jednačina sa množenjem i deljenjem u skupu racionalnih brojeva.
Potom tražimo od njih da svako napravi tabelu po uzoru na taj zadatak. Postavljamo i pitanje koliko je vrednosti neophodno u svakoj  koloni kako bi primer mogao da se reši, što nam daje povratnu informaciju o nivou razumevanja množenja i deljenja u skupu celih brojeva.
Takođe, analizom njihovih zadataka dobićemo povratnu informaciju o tome da li znaju kada je broj deljiv drugim brojem. Nakon što završe te zadatke učenici rešavaju i 170. zadatak iz zbirke, u kome popunjavaju piramidu tako što množe brojeve koji se nalaze u susednim poljima ispod traženog polja. Slično tome, rešavaju i 179. zadatak, gde je neophodno da pored množenja i dele odgovarajuće brojeve. Izradom 173. zadatka učenici utvrđuju i određivanje znaka proizvoda u zavisnosti od činilaca, dok distributivnost množenja prema sabiranju uvežbavaju izradom 150. zadatka.




	· prati uputstva nastavnika;
· učestvuje u diskusiji;
· daje promišljene odgovore na postavljena pitanja;
· analizira i zaključuje;
· rešavaju zadatke (137, 150, 167, 170 i 179. zadatak iz Zbirke) uz pomoć nastavnika;
· postavlja pitanja.


	Završni deo časa (15 minuta)

	U završnom delu časa još jednom ponavljamo vezu između množenja i deljenja celih brojeva, pravila za množenje i deljenje celih brojeva, kao i zavisnost znaka proizvoda i količnika od činilaca, odnosno deljenika i delioca. Da bismo dobili povratnu informaciju o stepenu usvojenosti znanja od strane učenika, dajemo im petnaestominutni test, a rezultate testa beležimo u pedagošku evidenciju učenika.
Domaći zadatak
Zbirka: zadaci 115, 117, 126, 127 i 138.

	· odgovara na pitanja koja se odnose na usvojene sadržaje iz nastavne jedinice;
· rešava zadatke iz petnaestominutnog testa.



	Izgled table
Tablu koristimo racionalno, trudimo se da bude pregledna, ispisujemo primere i rešenja zadataka.

	



	




	Načini provere 
ostvarenosti ishoda:
	· posmatranje učeničkog učešća, zaključivanja i odgovaranja na postavljena pitanja;
· analiziranje uspešnosti učenika u rešavanju zadataka.

	OKVIR ZA PREISPITIVANjE OSTVARENOG ČASA:
· Da li mi je adekvatan izbor načina provere ostvarenosti ishoda?
· Da li sam planirao/-la adekvatne aktivnosti učenika?
· Da li je bilo odstupanja/poteškoća prilikom ostvarivanja planiranog?
· Šta bih promenio/-la?
	





PRILOG
	TEST

	1. Količnik dva cela broja različitog znaka je:
	a) veći od nule;
	b) manji od nule;
	v) jednak nuli.




	2. Izračunaj:

	a) –2 · 9 = 	;

	b) –4 · (–6) = 	;

	v) 6 · (–8) = 	.




	3. Poveži izraz sa odgovarajućim rezultatom.

	–35 : (–7)
	
	6

	–35 : –7
	
	–5

	24 : (–4)
	
	5

	–24 : (–4)
	
	–6




	4. Izračunaj:

a) –2 · 9 · (–5) =______________________________________________________________;

b) –4 · (–6) +(–4) · (–4) =_______________________________________________________.




